# Levític

* Llibres de la Torà
* Gènesi
* Èxode
* Levític
* Nombres
* Deuteronomi
El Levític és el tercer llibre de la Tanakh i de la Bíblia. El nom del llibre en català prové del grec (το) Λευιτικόν, (to) leuiticon, alhora derivat de l'hebreu rabínic torat kohanimen referència a la tribu de Leví, la qual es convertirià en la tribu sacerdotal del poble hebreu. En hebreu, el nom és la primera paraula del text, Vayikra ויקרא, que significa "Ell va cridar".

## Títol i autor

El llibre s'anomena Levític perquè es tracta, en essència, d'un manual religiós per a ús dels levites, sacerdots encarregats del culte, escollits d'entre els membres de la tribu Leví.(6:8)
La tradició judeocristiana l'atribueix a la ploma del patriarca Moisès, com els altres llibres del Pentateuc.

## Contingut

El contingut del llibre és el següent:
* Una sèrie de lleis, relacionades amb els sacrificis i les ofrenes.
* Una secció històrica sobre la consagració d'Aaron i els seus fills.
* Lleis relacionades amb la puresa i els sacrificis per purgar i treure la impuresa.
* Lleis de separació entre Israel i els pagans.
* Lleis sobre la puresa personal dels sacerdots, els menjars sants, les ofrenes d'Israel i la celebració de les grans festes.
* Promeses i advertències sobre l'obediència o desobediència dels manaments.
El llibre està escrit amb una estructura khiàstica, com la resta del Pentateuc.

### Temàtica
## Naturalesa

És un recompte, manual o compendi dels sacrificis religiosos que Jahvè ordena realitzar com a part de la litúrgia hebrea.
La síntesi de tots els holocausts mai s'havia intentat en la literatura jueva, i sens dubte va representar un esforç enorme per al redactor de Levític. Israel, com a poble obert a les influències externes gràcies a la seva peculiar ubicació geogràfica i als innombrables avatars històrics (guerres, invasions, migracions) que va patir, va rebre rituals religiosos dels cananeus, assiris, babilonis, caldeus i egipcis.
Però a més és un poble fortament tancat sobre si mateix en l'aspecte religiós i cultural, de manera que a totes aquestes circumstàncies s'uneixen rituals estrictament propis que provenen de la mateixa prehistòria.
Per enriquir, complicar i completar la història de la litúrgia hebrea, es va produir també el fenomen de la revelació a través de dos homes: Abraham que va afegir una fe i Moisès que li va atorgar un ordenament i una llei.
Amb tots aquests components es va forjar i va organitzar al Mont Sinaí l'adoració del Déu d'Israel i el Levític es va convertir en la seva descripció precisa i genuïna.

## Interpretació

Es tracta d'un text molt difícil d'interpretar per al lector modern, i encara més per al gentil, perquè constitueix un llibre típicament i absoluta jueu. Res no hi ha que pugui semblar familiar per al no jueu (àdhuc ofereix dificultats per al jueu no practicant), i és per això que es tendeix a saltar-lo per continuar a Nombres la història narrada al Gènesi i a l'Èxode, llibres més planers i de més facilitat d'interpretació.
Tot i això, el Levític és un llibre únic, primer de la seva mena en la història, que presenta interès i sorprenents traços de la vida religiosa i moral jueva d'aquell temps.
La temàtica principal és la de reafirmar la puresa i la santedat del poble d'Israel, en qui Déu ha posat la seva predilecció.

## Manuscrits

Es conserven fragments de traduccions a la llengua grega, com ara el manuscrit 4Q120, que es conserva en el Museu Rockefeller de Jerusalem.

## Referències

* ↑ Berlin, Adele; Brettler, Marc Zvi. Jewish study bible. 2 Rev ed. (November 2014). [S.l.]: Oxford University Press, 2014, p. 193. ISBN 978-0199978465 [Consulta: 6 abril 2016].
* ↑ Wenham, p.8 ff.
* ↑ Gerstenberger, p.4
* ↑ Grabbe (1998), p.92

## Bibliografia

* Balentine, Samuel E. The Torah's vision of worship. Fortress Press, 1999. ISBN 9781451418088.
* Bandstra, Barry L. Reading the Old Testament: an introduction to the Hebrew Bible. Wadsworth, 2004. ISBN 9780495391050.
* Brueggemann, Walter. Reverberations of faith: a theological handbook of Old Testament themes. Westminster John Knox, 2002. ISBN 9780664222314.
* Campbell, Antony F; O'Brien, Mark A. Sources of the Pentateuch: texts, introductions, annotations. Fortress Press, 1993. ISBN 9781451413670.
* Clines, David A. The theme of the Pentateuch. Sheffield Academic Press, 1997. ISBN 9780567431967.
* Davies, Philip R; Rogerson, John W. The Old Testament world. Liturgical Press, 2005. ISBN 9780664230258.
* Dawes, Gregory W. Introduction to the Bible. Liturgical Press, 2005. ISBN 9780814628355.
* Gilbert, Christopher. A Complete Introduction to the Bible. Paulist Press, 2009. ISBN 9780809145522.
* Grabbe, Lester. «The priests in Leviticus». A: Rolf Rendtorff, Robert A. Kugler. The Book of Leviticus: Composition and Reception. Brill, 2006. ISBN 9789004126343.
* Knierim, Rolf P. The task of Old Testament theology: substance, method, and cases. Eerdmans, 1995. ISBN 9780802807151.
* Kugler, Robert; Hartin, Patrick. An Introduction to the Bible. Eerdmans, 2009. ISBN 9780802846365.
* Levine, Baruch. «Leviticus: Its Literary History and Location in Biblical Literature». A: Rolf Rendtorff, Robert A. Kugler. The Book of Leviticus: Composition and Reception. Brill, 2006. ISBN 9789004126343.
* Marx, Alfred. «The theology of the sacrifice according to Leviticus 1–7». A: Rolf Rendtorff, Robert A. Kugler. The Book of Leviticus: Composition and Reception. Brill, 2006. ISBN 9789004126343.
* McDermott, John J. Reading the Pentateuch: a historical introduction. Pauline Press, 2002. ISBN 9780809140824.
* Newsom, Carol Ann. The self as symbolic space: constructing identity and community at Qumran. BRILL, 2004. ISBN 9789004138032.
* Nihan, Christophe. From Priestly Torah to Pentateuch: A Study in the Composition of the Book of Leviticus. Tuebingen: Mohr Siebeck, 2007. ISBN 9783161492570.
* Rodd, Cyril S. Glimpses of a strange land: studies in Old Testament ethics. T&T Clark, 2001. ISBN 9780567087539.
* Rogerson, J.W. Genesis 1–11. T&T Clark, 1991. ISBN 9780567083388.
* Van Seters, John. «The Pentateuch». A: Steven L. McKenzie, Matt Patrick Graham. The Hebrew Bible today: an introduction to critical issues. Westminster John Knox Press, 1998. ISBN 9780664256524.
* Ska, Jean-Louis. Introduction to reading the Pentateuch. Eisenbrauns, 2006. ISBN 9781575061221.
* Watts, James W.. Ritual and Rhetoric in Leviticus: From Sacrifice to Scripture. Nova York: Cambridge, 2007. ISBN 9780521871938.
* Wenham, Gordon. Exploring the Old Testament: The Pentateuch. SPCK, 2003.

## Enllaços externs

* Levític 4